**ТЭМА 6. ГІСТАРЫЧНАЯ ГЕАГРАФІЯ АФРЫКІ І АМЕРЫКІ Ў СЯРЭДНЯВЕЧЧЫ І НОВЫ ЧАС.**

1. Палітычная карта Афрыкі ў перыяд сярэднявечча і Новага часу.

2. Палітычная карта Амерыкі ў перыяд сярэднявечча і Новага часу.

3. Этнарэлігійныя і эканамічныя змены ў Афрыцы і Амерыцы ў перыяд сярэднявечча і Новага часу.

**Літаратура**

Латинская Америка. Энциклопедический словарь-справочник. Т. 1-2. -М., 1979-1982.

Народы мира. Историко-этнографический справочник. - М., 1988.

Шелестов, Д.К. Историческая демография/ Д.К. Шелестов. - М., 1989.

**1. Палітычная карта Афрыкі ў перыяд сярэднявечча і Новага часу.** У перыяд антычнасці Паўночная Афрыка развівалася пад уплывам старажытнарымскай цывілізацыі. Распад Рымскай імперыі і нават караткачасовы захоп заходняй часткі Паўночнай Афрыкі вандаламі кардынальна не змяніў сітуацыю. Істотныя перамены адбыліся ў VII ст., калі гэты рэгіён падвергнуўся арабскаму заваяванню. Паўночная Афрыка апынулася ў складзе *Дамаскага халіфата Амеядаў*, а пазней *Багдадскага халіфату Абасідаў*.

З аслабленнем Абасідскай дзяржавы ў Магрыбе сталі ўтварацца арабскія дзяржавы *Ідрысідаў, Аглабідаў* (Алжыр), цесна звязаным з імі аказаўся *Кардоўскі халіфат* (Аль Андалус) на Пірэнейскім паўвостраве. Свае дзяржавы стварылі і берберы - *Альмаравідаў, Альмахадаў, Мерынідаў*, *Абдальвадзідаў* (Алжыр). У Іфрыцы (Туніс) аформілася дзяржава *Хафсідаў*, якая пазней была захоплена асманамі. На самым захадзе арабскага свету ўтварыўся *султанат Марока*. Да канца сярэднявечча знікла апошняя арабская дзяржава на Пірэнейскім паўвостраве - *Гранадскі эмірат*.

На тэрыторыі Егіпта храналагічна змянілася некалькі дзяржаў: *Тулунідаў, Іхшыдаў, Каірскі халіфат Фацімідаў, султанат Айюбідаў, мамлюкскі султанат*. Урэшце Егіпет быў захоплены асманамі і звайшоў у склад Асманскай імперыі.

Усходняя Афрыка. Аксумскае царства. Эфіёпская імперыя. Сярэдневяковая Эфіопія. Султанат Дарфур. Дзяржавы Заходняга Судана ў сярэднявеччы. Дзяржавы Малі, Гана, Сангаі. Палітычныя ўтварэнні ёрубаў (Ойё, Іфэ). Конга. Манаматапа. Гарады-дзяржавы суахілі.

Афармленне партугальскай каланіяльнай сістэмы. Аргуін, Зігіншор, Залаты Бераг, Астравы Зялёнага Мысу, Партугальская Гвінея, Сан-Томе і Прынсіпі, Партугальская Заходняя Афрыка (Ангола), Партугальская Ўсходняя Афрыка. Занзібар

З’яўленне іспанскіх і галандскіх каланізатараў.

Фарміраванне французскай і брытанскай каланіяльнай сістэм. З’яўленне нямецкіх, італьянскіх і бельгійскіх каланізатараў.

Ліберыя. Султанат Занзібар. Каралеўства Імерына. Бурскія дзяржавы (Паўднёва-Афрыканская Рэспубліка (Трансвааль) і Аранжавая свабодная дзяржава).

**2. Палітычная карта Амерыкі ў перыяд сярэднявечча і Новага часу.** Цывілізацыі Амерыкі. Альмекі, майя, тальтэкі, міштэкі. Дзяржавы майя (Чычэн-Іца, Ушмаль, Коба, Маяпан). Дзяржава ацтэкаў. Дзяржавы чыбча-муіска (Фусагасуга, Факата, Гуанента). Таўанцісуйю.

Пранікненне еўрапейцаў і станаўленне каланіяльных сістэм. Іспанскіая каланіяльная сістэма. Віцэ-каралеўствы Новая Іспанія, Перу, Новая Гранаді і Рыо-дэ-Ла Плата. Флорыда, Мексіка, Каларада, Каліфорнія. Партугальскія калоніі (Віцэ-каралеўства Бразілія, 15 капітаній). Галандскія калоніі (Новыя Нідэрланды, Галандская Гвіяна). Шатландскія калоніі (Новая Скоція). Шведскія калоніі (Новая Швецыя). Курляндскія калоніі. Французскія калоніі (Новая Францыя). Канада, Луізіяна, Акадыя, Новая Зямля. Пашырэнне англійскай каланіяльнай сістэмы.

Утварэнне Злучаных Штатаў Амерыкі. Пашырэнне тэрыторыі ЗША у ХІХ ст. Далучэнне Луізіяны. Пакупка Флорыда. Захоп Тэхаса. Далучэнне Арэгона, Новай Мексікі і Каліфорніі. Пакупка Аляскі. Далучэнне Гавайскіх астравоў. Атрыманне Канадай статуса дамініёна.

У канцы XVIII ст.пачаўся працэс афармлення незалежных дзяржаў у Лацінскай Амерыцы. Адной з першых утварылася дзяржава Гаіці. У выніку вайны за незалежнасць іспанскіх калоній афармляліся дзяржавы ў Цэнтральнай і Паўднёвай Амерыцы. Вольная дзяржава Кундзінамарка. Злучаныя правінцыі Новай Гранады. Велікая Калумбія і яе распад на Калумбію, Венесуэлу, Эквадор і Панаму. Рэспубліка Перу. Рэспубліка Балівія. Ціхаакіянская вайна і адцясненне Балівіі ад акіяна. Чылі. Аб’яднаныя Правінцыі Рыо дэ ла Плата. Аргентына. Уругвай, Парагвай. Мексіканская імперыя і выхад з яе складу Злучаных Правінцый Цэнтральнай Амерыкі з іх наступным распадам на Гватэмалу, Гандурас, Нікарагуа, Сальвадор, Коста –Рыка і Лос-Альтас. Бразільская імперыя.

**3. Этнарэлігійныя і эканамічныя змены ў Афрыцы і Амерыцы ў перыяд сярэднявечча і Новага часу.**

Колькасць насельнітва Афрыкі і Амерыкі ў сярэднявеччы з’яўляецца дыскусійным пытаннем. У перыяд Новага часу (сярэдзіна XVIII ст.) насельніцтва ўсёй Афрыкі на была на траціну меншай за насельніцтва Еўропы (106 млн. да 163 млн. чалавек). Насельніцтва Лацінскай Амерыкі ў гэты ж перыяд было ў 10 разоў меншае за насельніцтва Еўропы і складала каля 16 млн. чал. На тэрыторыіті сучасных ЗША і Канады пражывала ўсяго каля 2 млн. чал.

У выніку міграцыйных працэсаў этнічная карта Афрыкі і Амерыкі ў перыяд новага часу істотна змянілася. Станаўленне каланіяльных імперый прывяло да міграцыі еўрапейцаў у пазаеўрапейскі рэгіён, у выніку чаго значныя тэрыторыі Афрыкі і Амерыкі аказаліся заселены еўрапейцамі і іх нашчадкамі. Напрыклад у Паўднёвай Афрыцы актыўна рассяляліся галандскія сяляне, нашчадкі якіх у наступным сфарміравалі асобны этнас- *афрыканераў* (бураў). Міграцыі еўрапейцаў у Амерыку і гвалтоўнае перамяшчэнне імі з Афрыкі ў Новы Свет негроіднага насельніцтва кардынальна змяніла этнічнае аблічча Амерыкі. У выніку змяшэння еўрапіоднага, негроіднага і мангалоіднага насельніцтва сфарміраваліся новыя групы насельніцтва такія як *мулаты, метысы, самба*, якія размаўлялі пераважна на іспанскай або партугальскай мовах. У Паўночнай Амерыцы, дзе прыток негроіднага насельніцтва быў не такім значным, мясцовае індзейскае насельніцтва было выцеснена пераважна англійскімі, а таксама французскімі, шатландскімі і галандскімі каланістамі.

Міграцыі прывялі да значных змен колькасці насельніцтва Амерыкі. Так, насельніцтва Лацінскай Амерыкі да пачатку ХХ ст. вырасла ў 4,5 разы і дасягнула 74 млн. чал., а Паўночнай Амерыкі – у 41 раз і дасягнула 82 млн. Пры гэтым насельніцтва Еўропы ў аналагічны перыяд расло значна павольней – з 163 млн. да 408 млн. чалавек. Павольнымі тэмпамі расло насельніцтва Афрыкі, якое ў аналагічны перыяд вырасла толькі на 30%, дасягнуўшы лічбы ў 133 млн. Найбольш шчыльна было заселена Атлантычнае ўзбярэжжа Амерыкі. У Афрыцы і Амерыцы з’явіліся гарады еўрапейскага тыпу.

Міграцыі насельніцтва прыялі і да істотных змен у рэлігійнай карце Афрыкі і Амерыкі. Арэал распаўсюджання хрысціянства рэзка пашырыўся за кошт выцяснення традыцыйных язычніцкіх вераванняў. На тэрыторыі Лацінскай Амерыкі, а таксама ў французскіх калоніях у Паўночнай Амерыцы распаўсюдзіўся каталіцкі варыянт хрысціянства, у той час, як у англійскіх і галандскіх калоніях распаўсюджанне атрымалі розныя накірунку пратэстантызму. Падобная сітуацыя назіралася і ў Афрыцы. На тэрыторыі французскіх, паругальскіх і іспанскіх калоній распаўсюджвалася каталіцтва, а ў англійскіх калоніях – пратэстантызм. Цікава на гэтым фоне выглядае Паўночная Афрыка, дзе яшчэ ў антычныя часы трывала замацавалася хрысціянства. У VII ст. гэты рэгіён быў захоплены арабамі, што прывяло да ісламізацыі Паўночнай Афрыкі. Хрысціянства ў форме манафізіцтва захавала свае пазіцыі ў Эфіёпіі і часткова ў Егіпце.